ક્યારેક અમુક દિવસોની ઉજવણી થકી ખાસ દિવસો તાજા થઈ જાય છે. ફોટોગ્રાફી ડે આવતા જ જૂના કે યાદગાર ફોટો શોધવાની ઈચ્છા થઈ જાય. તો ટીચર્સ ડે નજીક આવતા આપણા ટીચર્સ યાદ આવ્યા વગર ન રહે, ફ્રેન્ડશીપ ડેના દિવસે આપણી સ્કૂલ ને કોલેજની ટોળકી આઈ મીન ગ્રુપ યાદ આવ્યા વગર ન રહે, યુથ ડે અને વેલેન્ટાઇન્સ ડે આવતા જ ફરી યુવાનીમાં સારી પડીએ, તો ચિલ્ડ્રન્સ ડે આવતા જ બાળપણની યાદોમાં ખોવાઈ જઈએ. એનીમલ ડે થકી બાળપણમાં સાથે ગાળેલ શેરી-ગલી કે સ્કૂલ પાસે પશુ-પક્ષીઓની યાદ આવ્યા વગર ન રહે અને પોસ્ટ ડે આવતા જ આપણને આપણા રીલેટીવઝના કાગળોની ઈંતજારી કે સગાઈ વખતના કે પ્રેમપત્રો જેવા ખાસ કાગળોની યાદ અચુક આવે જ.